recursal/SuperWikiNEXT-32B huggingface dataset:
**বটুকেশ্বর দত্ত** উচ্চারণⓘ (১৮ নভেম্বর ১৯১০ - ২০ জুলাই ১৯৬৫) ছিলেন উনিশ শতকের শূন্য দশকের একজন বাঙালি ব্রিটিশবিরোধী বিপ্লবী এবং ভারতীয় মুক্তিযোদ্ধা। ১৯২৯ সালের ৮ এপ্রিল ভগৎ সিংয়ের সাথে নয়া দিল্লীর কেন্দ্রীয় সংসদ ভবনে বোমা ফাটানোর জন্য তিনি বিখ্যাত ছিলেন। তারা পরিকল্পনা মোতাবেক দুটি বোমা ফেলেন, যাতে কারো কোনো ক্ষতি না হয়। ফরাসী নৈরাজ্যবাদী বিপ্লবী বৈলেয়ন্টের মতোই ভগৎ সিংহের বক্তব্য ছিল 'বধিরকে শোনাতে উচ্চকণ্ঠ প্রয়োজন'। বটুকেশ্বর দত্ত ও তিনি ইস্তাহার ছড়িয়ে দেন নিজেদের বক্তব্যের সমর্থনে, স্লোগান দেন এবং শান্তভাবে গ্রেপ্তারবরণ করেন।

জন্ম ও প্রারম্ভিক জীবন
----------------------

  

বটুকেশ্বর দত্তের জন্ম  ব্রিটিশ ভারতের অধুনা  পশ্চিমবঙ্গের বর্তমানে পূর্ব বর্ধমান জেলা|পূর্ব বর্ধমান জেলার]] খণ্ডঘোষ থানার ওঁয়াড়ি গ্রামে। পিতা গোষ্টবিহারী দত্ত।  ছোটবেলায় গ্রামে তিনি 'মোহন' নামে পরিচিত ছিলেন। জন্মের পর কিছুদিন ওঁয়াড়ি গ্রামে থাকার পর পিতা কর্মসূত্রে উত্তরপ্রদেশের কানপুরে গেলে বটুকেশ্বর তার সঙ্গে যান। ১৯২৫ খ্রিস্টাব্দে সেখানে থেকেই ম্যাট্রিক পাশ করেন। সেখানেই তিনি বিপ্লবী চন্দ্রশেখর আজাদ ও  ভগৎ সিং এর সংস্পর্শে আসেন এবং ভারতের স্বাধীনতা আন্দোলনে যুক্ত হন। বিপ্লবী দলে যোগ দিয়ে দল সংগঠনে প্রথমে আগ্রায়, পাঞ্জাব ও অন্যান্য স্থানে যান। তাদের সংগঠনের নাম ছিল  হিন্দুস্তান সোশ্যালিস্ট রিপাবলিকান অ্যাসোসিয়েশন। কানপুরে কলেজে পড়ার সময় বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং বিপ্লবী রাজনীতিতে যোগ দেন। বিপ্লবী সদস্যদের নিকট বি.কে নামে পরিচিত ছিলেন বটুকেশ্বর দত্ত।

জেল জীবন
--------

গ্রেপ্তারের পর বিস্ফোরক আইন ভঙ্গ ও হত্যা প্রচেষ্টার দায়ে তাদের বিরুদ্ধে মামলার প্রহসন করে ব্রিটিশ সরকার। জেলে তিনি এবং ভগৎ সিং ভারতীয় রাজনৈতিক জেলবন্দিদের সাথে নোংরা আচরণের বিরুদ্ধে ও রাজবন্দীর অধিকারের দাবীতে এক ঐতিহাসিক অনশনের উদ্যোগ নেন শুরু করেন এবং তাদের জন্য কিছু অধিকার আদায়ে সক্ষম হন। এই অনশনে শহীদ হন বিপ্লবী যতীন দাস। ১৯৩৮ খ্রিষ্টাব্দে বটুকেশ্বর মুক্তি পেলেও বাংলা, পাঞ্জাব ও উত্তরপ্রদেশ তার প্রবেশ নিষিদ্ধ হয়। ১৯৪২ সালে আবার গ্রেপ্তার করে তাকে অন্তরীন রাখা হয় ৩ বছর। তিনি হিন্দুস্তান সমাজপ্রজাতান্ত্রিক সংস্থার একজন সদস্য ছিলেন।

মৃত্যু
------

এই সর্বস্বত্যাগী বিপ্লবীর শেষ জীবন বেদনাদায়ক ও মর্মান্তিক। টিবি রোগাক্রান্ত হওয়ায় জেল থেকে মুক্তি পেলেও স্বাধীন ভারতে তার মূল্যায়ন হয়নি, দারিদ্রের সাথে লড়াই করে জীবন কেটেছে। স্বাধীনতার পর বিবাহ করে বিহারের পাটনায় বসবাস করতেন। সরকারি সাহায্য বা সম্মান বিশেষ কিছু পাননি। জীবিকা নির্বাহের তাগিদে পরিবহণ ব্যবসা করতেন। ২০ জুলাই ১৯৬৫ দিল্লীর একটি হাসপাতালে প্রায় লোকচক্ষুর অন্তরালে তার মৃত্যু হয়।

তথ্যসূত্র
---------

1. ↑  "Dutt DOB"।
2. ↑  Śrīkr̥shṇa Sarala (১৯৯৯)। *Indian Revolutionaries: A Comprehensive Study, 1757-1961*। Ocean Books। পৃষ্ঠা 110–। আইএসবিএন 978-81-87100-18-8। সংগ্রহের তারিখ ১১ জুলাই ২০১২।
3. ↑   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৪৪৮, আইএসবিএন ৯৭৮-৮১-৭৯৫৫-১৩৫-৬
4. ↑  রায়, প্রকাশ (২০২১)। *বিস্মৃত বিপ্লবী প্রথম খণ্ড*। চেন্নাই: নোশনপ্রেস চেন্নাই, তামিলনাড়ু। পৃষ্ঠা ১–৫।
5. ↑  Bhagat Singh Documents *Hunger-strikers' Demands*
নিউক্লিওলাস যা কোষ নিউক্লিয়াস এর মধ্যে থাকে

**নিউক্লিওলাস** বা **কেন্দ্রিকাণু** (/nuː-, njuːˈkliːələs, -kliˈoʊləs/, বহুবচনে: **নিউক্লিওলি** /-laɪ/) সুকেন্দ্রিক কোষের নিউক্লিয়াসের বৃহত্তম গঠন।

কোষে নিউক্লিওলাস
নিউক্লিয়াসের অভ্যন্তরে অবস্থিত ক্ষুদ্র,গোল,উজ্জ্বল ও অপেক্ষাকৃত ঘন বস্তুটি নিউক্লিওলাস (ইংরেজিঃ Nucleolus) নামে পরিচিত।বিজ্ঞানী ফণ্টানা (Fontana) 1781
সালে সর্বপ্রথম এটি দেখতে পান।প্রাণিবিদ বোম্যান (Bowman) ১৮৬৬ সালে নিউক্লিওলাসের নামকরণ করেন।

অবস্থান
-------

প্রত্যেক ইউক্যারিওটিক কোষে সাধারণত একটি নিউক্লিওলাস থাকা অপরিহার্য।কিন্তু ক্ষেত্রবিশেষে ও প্রজাতিভেদে নিউক্লিওলাসের সংখ্যা দুই বা ততোধিক হতে পারে।অন্যদিকে শুক্রাণু,শ্বেতকণিকা প্রভৃতি কোষে যেখানে প্রোটিন সংশ্লেষন হয় না সে সব কোষে নিউক্লিওলাস অনুপস্থিত।যে সব কোষ বেশি মাত্রায় প্রোটিন সংশ্লেষন করে সে সব কোষে নিউক্লিওলাস আকারে বড় এবং ক্ষেত্রবিশেষে সংখ্যাও একাধিক।সাধারণত একটি কোষের নির্দিষ্ট স্থানে নিউক্লিয়াস সংযুক্ত থাকে।নিদিষ্ট ক্রোমোজমের ঐ নির্দিষ্ট স্থানটির নাম SAT বা স্যাটেলাইট।নিউক্লিয়াস বহনকারী ক্রোমোজোমটিকে SAT-ক্রোমোজোম বলে।কোষ বিভাজনের মেটাফেজ ধাপে নিউক্লিওলাস অদৃশ্য হয় এবং বিভাজনের শেষ ধাপে প্রতিটি অপত্য নিউক্লিয়াসে নিউক্লিওলাসের আবির্ভাব ঘটে। এটি ক্রোমাটিন তন্তুর সাথে যুক্ত থাকে।""|||

গঠন ও উপাদান
------------

নিউক্লিওলাস বহিঃস্থ পার্স অ্যামরফা,মধ্যভাগে দানাদার নিউক্লিওলোনিমা এবং কেন্দ্রীয় তরল মাতৃকা এ তিনটি পৃথক অংশ নিয়ে গঠিত।

কাজ
---

নিউক্লিওলাস নিউক্লিক এসিড এর ভান্ডার হিসেবে কাজ করে।রাইবোজোম সৃষ্টি করে।প্রোটিন ও RNA সংশ্লেষণ করে।

তথ্যসূত্র
---------

1. ↑  O'Sullivan JM, Pai DA, Cridge AG, Engelke DR, Ganley AR (জুন ২০১৩)। "The nucleolus: a raft adrift in the nuclear sea or the keystone in nuclear structure?"। *Biomolecular Concepts*। **4** (3): 277–86। ডিওআই:10.1515/bmc-2012-0043। পিএমআইডি 25436580। পিএমসি 5100006 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  গাজী আজমল,সফিউর রহমান (২০১৭)। *উচ্চমাধ্যমিক জীববিজ্ঞান(প্রথম পত্র)*। গাজী পাবলিশার্স। পৃষ্ঠা ২১।
**উর্মিলা ইউলি চৌধুরি** (৪ অক্টোবর ১৯২৩ - ২০ সেপ্টেম্বর ১৯৯৫) ছিলেন একজন ভারতীয় স্থপতি যিনি ২০ শতকের মাঝামাঝি সময় থেকে শেষ অবধি কাজ করেছিলেন। তিনি সাধারণ স্থাপত্য, ল্যান্ডস্কেপ স্থাপত্য এবং নকশা ক্ষেত্রে কাজ করেছিলেন। এছাড়াও তিনি একজন শিক্ষক এবং লেখিকা ছিলেন। তিনি ভারতে কর্মরত একজন অগ্রণী নারী স্থপতি ছিলেন। কিছু সূত্র থেকে জানা যায় যে তিনি এশিয়া মহাদেশেরও প্রথম নারী স্থপতি ছিলেন। শিক্ষাজীবন শেষ করে তিনি চণ্ডীগড় শহরের নকশা এবং নির্মাণ পরিকল্পনায় লে করবুসিয়ারের সাথে ঘনিষ্ঠ সহযোগিতায় কাজ করেছিলেন।

প্রথম জীবন এবং পরিবার
---------------------

ইউলি চৌধুরি ১৯২৩ সালে উত্তরপ্রদেশের শাহজাহানপুরে জন্মগ্রহণ করেছিলেন। তিনি জাপানের কৌবে থেকে কেমব্রিজ স্কুল সার্টিফিকেট অর্জন করেছিলেন। তিনি সিডনি বিশ্ববিদ্যালয়ে স্থাপত্যবিদ্যা এবং সিডনির জুলিয়ান অ্যাশবোর্ন স্কুল অফ আর্টের কনজারভেটরি অফ মিউজিকে পড়াশোনা করেছিলেন। পাশাপশি তিনি নিউ জার্সির এঙ্গেলউড থেকে সিরামিকসেও একটি ডিগ্রি অর্জন করেছিলেন। তার বাবা ছিলেন একজন কূটনীতিক। তিনি পাঞ্জাব সরকারের উপদেষ্টা স্থপতি যুগল কিশোর চৌধুরির সাথে বিবাহবন্ধনে আবদ্ধ হয়েছিলেন।

মৃত্যু
------

ইউলি চৌধুরি ১৯৯৫ সালের ২০ সেপ্টেম্বর ভারতের চণ্ডীগড়ে মৃত্যুবরণ করেছেন।  তিনি ছিলেন ভারতীয় স্থাপত্যের একজন অগ্রণী নারী।

তথ্যসূত্র
---------

1. ↑  Women Scientists in India
2. 1 2  *International Archive of Women in Architecture Newsletter*। International Archive of Women in Architecture, Virginia Polytechnic Institute and State University। ১৯৮৯।
3. ↑  Full of life at 90  ওয়েব্যাক মেশিনে আর্কাইভকৃত ১১ মার্চ ২০১৬ তারিখে, PhilStar, 18 July 2012, Retrieved 19 November 2015
4. 1 2  "House that was Eulie's home"। Roopinder Singh journalist, author & photographer। ১ সেপ্টেম্বর ২০০৯। সংগ্রহের তারিখ ১৫ অক্টোবর ২০১৫।
5. ↑  "The Tribune, Chandigarh, India – Opinions"। *www.tribuneindia.com*। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১০-১৫।
ফণী মজুমদার নিবন্ধের সাথে বিভ্রান্ত হবেন না।

**ফনী ভূষণ মজুমদার** (১৯০১-৩১ অক্টোবর ১৯৮১) আওয়ামী লীগের একজন রাজনীতিবিদ এবং বাংলাদেশ সরকারের মন্ত্রী।

প্রথম জীবন
----------

ফনী ভূষণ মজুমদারের জন্ম ১৯০১ সালে মাদারীপুর জেলার রাজৈর উপজেলার সেন্দিয়া গ্রামে। পিতার নাম সতীশ চন্দ্র মজুমদার এবং তিনি প্রথমে মাদারীপুর উচ্চ বিদ্যালয়ে, পরে বাঁকুড়া কলেজ এবং কলকাতার বিদ্যাসাগর কলেজে পড়াশুনা করেন। তিনি সুরেন্দ্রনাথ কলেজ, কলকাতা থেকে আইন বিষয়ে পড়াশুনা করেন।

পেশাগত জীবন
-----------

তিনি ১৯১৯ সালে বিপ্লবী দলে যোগ দেন এবং গুপ্ত সমিতির সদস্য হিসেবে কাজ করেন। তিনি ১৯২৫ সালে মাদারীপুর শান্তি সেনাবাহিনীর সক্রিয় কর্মী ছিলেন। রাজনৈতিক কর্মকাণ্ডের কারণে তিনি ১৯৩০ থেকে ১৯৩৮ সাল পর্যন্ত কারাভোগ করেন। তিনি নেতাজী সুভাষচন্দ্র বসুর ঘনিষ্ঠ সহকর্মী ছিলেন তিনি ১৯৪০ সালে সুভাষচন্দ্র বসু সঙ্গে হলওয়েল মনুমেন্ট অপসারণ আন্দোলনে অংশ নিয়ে গ্রেফতার হন। তিনি জেল থেকে মুক্তি পান ১৯৪৬ সালে।

তিনি ১৯৪৮ সালে মাদারীপুর মহকুমা তাঁতী সমবায় সমিতি গঠন করেন । ভাষা আন্দোলনে সক্রিয় ভুমিকার কারণে তিনি ১৯৪৮ সালে এবং ১৯৪৯ থেকে ১৯৫৩ সাল পর্যন্ত সময়ে কয়েকবার গ্রেপ্তার হন। ১৯৪৯ সাল থেকে তিনি আওয়ামী মুসলিম লীগের সঙ্গে যুক্ত ছিলেন। ১৯৫৪ সালে তিনি মাদারীপুর-গোপালগঞ্জ নির্বাচনী এলাকা থেকে প্রাদেশিক পরিষদে নিরবান করেন। তিনি যুক্তফ্রন্টের প্রার্থী ছিলেন।১৯৫৮ সালে সামরিক আইন জারী হলে তিনি গ্রেপ্তার হন এবং ১৯৬২ সালে মুক্তি পান। তিনি পাকিস্তান নিরাপত্তা আইনে ১৯৬৫ সালে গ্রেপ্তার হন। ঊনসত্তরের গণঅভ্যুত্থান চলাকালীন তিনি ১৯৬৯ সালে মুক্তি পান।

ফনী ভূষণ মজুমদার ১৯৭০ সালে বাংলাদেশ আওয়ামী লীগ থেকে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধের সময় দক্ষিণ-পশ্চিম আঞ্চলিক কাউন্সিল, অঞ্চল-২ -এর(যশোর-ফরিদপুর) চেয়ারম্যানের দায়িত্ব পালন করেন। তিনি স্বাধীন বাংলাদেশের পক্ষে জনমত গঠনের জন্য ভারতের বিভিন্ন অঞ্চল সফর করেন। এ সময় তিনি ভারতের লোকসভায়ও ভাষণ দেন।

১৯৭২ সালে বঙ্গবন্ধু শেখ মুজিবুর রহমানের সরকারে তিনি খাদ্যমন্ত্রী ছিলেন। শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রী ছিলেন। তিনি ১৯৭৭ সালে সামরিক আইনে গ্রেপ্তার হন। ১৯৭৯ সালের নির্বাচনে আওয়ামী লীগের প্রার্থী হিসেবে তিনি জাতীয় সংসদ সদস্য নির্বাচিত হন।

মৃত্যু
------

১৯৮১ সালের ৩১ অক্টোবর তার মৃত্যু হয়।

তথ্যসূত্র
---------

1. ↑  মোঃ আলী আকবর (২০১২)। "মজুমদার, ফণীভূষণ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Reminiscence of Revolutionary Leader Phani Bhusan Majumder (1902-1981) | Asian Tribune"। *asiantribune.com*। ২০১৬-০৫-৩১ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৬।
3. ↑  Rahman, Sheikh Mujibur (২০১২-০৬-০১)। *Sheikh Mujibur Rahman: The Unfinished Memoirs* (ইংরেজি ভাষায়)। Penguin UK। আইএসবিএন 9788184757033।
4. ↑  "Phani Bhushan Majumder and memories of a war"। সংগ্রহের তারিখ ২০১৬-০৫-০৬।
5. ↑  "Bangabandhu's men - on Aug 15 and after"। *The Daily Star*। ২০১২-০৮-১৪। সংগ্রহের তারিখ ২০১৬-০৫-০৬।

আরও দেখুন
---------

মোশতাক আহমেদ মন্ত্রিসভা
মালদ্বীপের প্রথম সম্পূর্ণ স্বায়ত্তশাসিত মানবাধিকার কমিশন, 27 নভেম্বর 2006 এ গঠিত
**মানবাধিকার সংস্থা** বা **মানবাধিকার সংগঠন** হল এমন একটি বেসরকারী সংস্থা যা নিপীড়িতদের মানবাধিকার লঙ্ঘন সনাক্তকরণ, ঘটনার তথ্য সংগ্রহ, এর বিশ্লেষণ ও প্রকাশনা, প্রাতিষ্ঠানিক উকিল পরিচালনা করার মাধ্যমে জনসচেতনতার প্রচার করে থাকে। এই প্রতিষ্ঠানগুলি মানবাধিকারের লঙ্ঘন ও সহিংসতা থামানোর জন্য প্রচেষ্টটা চালায়।

অন্যান্য এনজিওগুলির মতোই মানবাধিকার গোষ্ঠীগুলিও সরকারি করের অন্তর্ভুক্ত। এই সংঘটনগুলি যে সীমাবদ্ধতা ও আইনি নিয়মের অধীনে পরিচালিত হয় তা হল-

১. **বেসরকারী হতে হবে** এর অর্থ হল এটি বেসরকারী উদ্যোগে প্রতিষ্ঠিত হবে যা সরকারী প্রভাব থেকে মুক্ত হবে এবং যাক জনসাধারণের কার্য সম্পাদন করে না।
২. একটি লক্ষ্য রয়েছে যা **অলাভজনক**, অর্থাৎ সংস্থাটি যদি কোনও লাভ অর্জন করে তবে সেগুলি তার সদস্যদের মধ্যে বিতরণ করা হবে না, তবে তা উদ্দেশ্য অনুসরণে ব্যবহৃত হতে পারে।
৩. **সহিংসতা ব্যবহার করে না** বা প্রচার করে না বা অপরাধের সাথে স্পষ্ট সংযোগ রাখে না।
৪. একটি আইন এবং গণতান্ত্রিক ও প্রতিনিধি কাঠামোর সাথে একটি আনুষ্ঠানিক অস্তিত্ব থাকতে হবে।
মানবাধিকার গোষ্ঠীকে যেকোনো সমাজের অন্যান্য রাজনৈতিক গোষ্ঠীর থেকে পৃথক করে তা হল রাজনৈতিক সমর্থকরা সাধারণত তাদের নিজস্ব উপাদানগুলির অধিকার রক্ষার চেষ্টা করে, কিন্তু একটি মানবাধিকার গোষ্ঠী সমাজের সকল সদস্যের জন্য একই অধিকার রক্ষার চেষ্টা করে।

অ্যামনেস্টি ইন্টারন্যাশনালকে অন্যতম সেরা আন্তর্জাতিক মানবাধিকার গোষ্ঠী বলে বিবেচিত হয়। তবে এটিও অন্যান্য অনেক গ্রুপের মতোই মানবাধিকার গোষ্ঠীর সংজ্ঞাও প্রসারিত করেছে, এমন বিষয়গুলিতেও উত্সাহ দিয়েছে যেগুলি সুস্পষ্টভাবে মানবাধিকারের পক্ষে।

কিছু সরকারী সংস্থা রয়েছে যাদেরকেও মানবাধিকার গোষ্ঠী হিসাবে নামকরণ করা হয়েছে। যেমন যুক্তরাজ্যের মানবাধিকার বিষয়ক সর্বদলীয় সংসদীয় গোষ্ঠী। তবে এমন প্রতিষ্ঠানগুলি মূলত নীতি নকশার লক্ষ্যে প্রতিষ্ঠিত এবং প্রতিবেদন প্রদান করার জন্য স্থাপিত।

আরও দেখুন
---------

* মানবাধিকার রক্ষাকারী
* মানবাধিকার ফাউন্ডেশন
* মানবাধিকার সংস্থার তালিকা

তথ্যসূত্র
---------

1. ↑  Lindblom, Anna-Karin, *Non-governmental organisations in international law*, Cambridge University Press, New York, 2005, p.52
2. ↑  Brett, Rachel, The Role and Limits of Human Rights NGOs at the United Nations, in, Beetham, David, *Politics and human rights*, The Political Studies Association, Blackwell Publishers, Oxford, 1995, p.97
3. ↑  Thomas, Clive S. *Research guide to United States and international interest groups*, Praeger Publishers, Westport, 2004, p.272
**'ইস্টার্ন কেবলস লিমিটেড'** বাংলাদেশ সরকারের মালিকানাধীন টেলিকম সরঞ্জাম ও তার উৎপাদনকারী সংস্থা। ইস্টার্ন কেবল বাংলাদেশের তার এবং পরিবাহকের বৃহত্তম উৎপাদনকারী প্রতিষ্ঠান । মোঃ রইস উদ্দিন এবং উশাময় চাকমা প্রতিষ্ঠানটির চেয়ারম্যান ও ব্যবস্থাপনা পরিচালকের দায়িত্বে রয়েছেন। এটি বাংলাদেশ ইস্পাত ও প্রকৌশল কর্পোরেশনের একটি সহায়ক সংস্থা।

ইতিহাস
------

ইস্টার্ন কেবলস লিমিটেড ১৯৬৭ সালে চট্টগ্রামের পতেঙ্গায় প্রতিষ্ঠিত হয় এবং ১৯৭১ সালের ১ মার্চ থেকে বাণিজ্যিক উৎপাদন শুরু করে।  এটি ১৯৮৬ সালে স্টক এক্সচেঞ্জে তালিকাভুক্ত হয়। ২০০৮ সালে, বাংলাদেশ সরকার অ্যাটলাস বাংলাদেশ, ইস্টার্ন কেবলস, জাতীয় টিউবস এবং উসমানিয়া গ্লাস শিট কারখানাটি বেসরকারী করার চেষ্টা করেছিল।কিন্তু সংস্থাগুলোর কর্মীরা এই সিদ্ধান্তের বিরুদ্ধে আদালতে চ্যালেঞ্জ করে। 

২০১৮ সালের মে মাসে, নিয়মিত বার্ষিক সাধারণ সভা অনুষ্ঠিত না করতে পারায় ঢাকা স্টক এক্সচেঞ্জ, ইস্টার্ন কেবলস লিমিটেড সংস্থাকে "এ" বিভাগের শেয়ার থেকে "জেড" বিভাগের শেয়ারে ডাউনগ্রেড করে।  একই মাসে শিল্প মন্ত্রণালয়ের আপত্তির মুখেও বিআরবি কেবল ইন্ডাস্ট্রিজ লিমিটেড, যা একটি বেসরকারি তার উৎপাদন কারখানা , ইস্টার্ন ক্যাবলের ৩০ শতাংশ শেয়ার শেয়ার বাজার থেকে কিনেছিল। বাংলাদেশ সরকার ৫১ শতাংশ শেয়ারের মালিকানা পায়, বাকি অংশ পুঁজিবাজারে থাকে। 

কোম্পানিটির, ২০১৮ থেকে ২০১৯ পর্যন্ত পূর্বের উপার্জন ২২৯ শতাংশ হ্রাস পেয়েছে।

তথ্যসূত্র
---------

1. ↑  "Cable industry thrives on housing growth"। *The Daily Star* (ইংরেজি ভাষায়)। ২১ জুলাই ২০০৮। সংগ্রহের তারিখ ১০ জুন ২০২০।
2. ↑  "33rd AGM of Eastern Cables Limited"। *Dhaka Tribune*। ৮ ফেব্রুয়ারি ২০২০। সংগ্রহের তারিখ ১০ জুন ২০২০।
3. ↑  "Industries Minister visits Eastern Cables in Ctg"। *The Daily Observer*। সংগ্রহের তারিখ ১০ জুন ২০২০।
4. ↑  "Proper govt guidance is key to sustainable growth"। *The Daily Star* (ইংরেজি ভাষায়)। ৯ অক্টোবর ২০১১। সংগ্রহের তারিখ ১০ জুন ২০২০।
5. ↑  "Eastern Cables Limited Company Profile - Bangladesh"। *emis.com*। সংগ্রহের তারিখ ১০ জুন ২০২০।
6. ↑  "Legal moves halt govt share sales"। *The Daily Star* (ইংরেজি ভাষায়)। ১২ মে ২০০৮। সংগ্রহের তারিখ ১০ জুন ২০২০।
7. ↑  "Eastern Cables now in 'Z' category"। *The Financial Express* (ইংরেজি ভাষায়)। সংগ্রহের তারিখ ১০ জুন ২০২০।
8. ↑  "BRB Cables buys 30pc shares of state-run Eastern Cables to go into its board"। *New Age* (ইংরেজি ভাষায়)। সংগ্রহের তারিখ ১০ জুন ২০২০।
9. ↑  "Eastern Cables' earnings fall"। *The Daily Star* (ইংরেজি ভাষায়)। ১ মে ২০১৯। সংগ্রহের তারিখ ১০ জুন ২০২০।
**লা গ্রান্দে গুয়েররা** ১৯৫৯ সালে মুক্তিপ্রাপ্ত একটি ইতালীয় হাস্যরসাত্মক নাট্য যুদ্ধভিত্তিক চলচ্চিত্র। মারিও মোনিচেল্লি ছবিটি পরিচালনা করেছেন। প্রথম বিশ্বযুদ্ধে সৈনিক বন্ধুদের আখ্যান এ চলচ্চিত্রের উপজীব্য। হাস্যরসাত্মক প্রেক্ষাপটে ছবিটি নির্মিত হলেও দর্শকরা যুদ্ধের ভয়াবহতা ও বিভীষিকা অনায়াসেই উপলব্ধি করতে পারেন। আলবার্তো সোর্দি ও ভিত্তোরিও গাসম্যান ছবিটির শ্রেষ্ঠাংশে রয়েছেন। দিনো দি লরেন্তিস ছবিটি পরিচালনা করেছেন। ভেনিস চলচ্চিত্র উৎসবে এটি স্বর্ণসিংহ লাভ করে। দানিলো দোনাতি ও মারিও গার্বুগলিয়া-ও এ ছবিতে কাজ করেছেন।

সেরা বিদেশি চলচ্চিত্রের জন্য এটি একাডেমি পুরস্কারের মনোনয়ন লাভ করে।  ১৯৯৯ সালে চিয়াক সাময়িকীর সম্পাদকরা একে সবচেয়ে গুরুত্বপূর্ণ ১০০ চলচ্চিত্রের একটি স্বীকৃতি দেয়। এটি সংরক্ষণযোগ্য ১০০ ইতালীয় চলচ্চিত্রের তালিকায়ও স্থান পেয়েছিল। ইতালির বাইরেও, বিশেষত ফ্রান্সে এটি প্রভূত সাফল্য পায়।

কাহিনীসংক্ষেপ
-------------

১৯১৬ সাল। রোমান ওরেস্তে জাকোভাচ্চি ও জিওভান্নি বুসাচ্চা একটি সামরিক এলাকায় মিলিত হয়। টাকার পরিবর্তে জাকোভাচ্চি বুসাচ্চার সাথে প্রতারণা করার সিদ্ধান্ত গ্রহণ করে। একসময় ফ্রন্টে যাওয়ার সময় রেলগাড়িতে তাদের দুজনের দেখা হয়। প্রথমে জিওভান্নি সংক্ষুব্ধ আচরণ করলেও তারা পরস্পর সহানুভূতিশীল ও বন্ধুত্বপূর্ণ আচরণ শুরু করে। তাদের মধ্যে চরিত্রগত পার্থক্য থাকলেও আদর্শহীনতা ও যুদ্ধে সম্পূর্ণরূপে অক্ষত থাকার তাড়নাই তাদের পারস্পরিক মৈত্রীতে আবদ্ধ করে। প্রশিক্ষণকালে তারা দুজন নানারকম উত্থান-পতনের মধ্য দিয়ে যায়। কিন্তু কাপোরেত্তোতে পরাজিত হওয়ার পর তাদেরকে "রিলে রানার"-এর দায়িত্ব প্রদান করা হয়। এটি একটি বিপজ্জনক কাজ। তারা সবচেয়ে কম দক্ষতা প্রদর্শন করায় তাদের শাস্তিস্বরূপ এ কাজের দায়িত্ব দেওয়া হয়।

এক সন্ধ্যায় তারা ফ্রন্টরেখা হতে দূরে একটি রণশিবিরের আস্তাবলে ঘুমাচ্ছিল। কিন্তু অস্ট্রিয়ানদের আগমনে পালিয়ে তারা দুইজন শত্রুসীমানায় চলে যায়। পালিয়ে যাওয়ার উদ্দেশ্যে তারা অস্ট্রো-হাঙ্গেরীয় বাহিনীর কোট পরিধান করে। কিন্তু তাদের সে চেষ্টা ব্যর্থ হয়। তাদেরকে আটক করা হয়; গুপ্তচরবৃত্তির অভিযোগে দোষী সাব্যস্ত করা হয় এবং গুলি করে হত্যার হুমকি দেওয়া হয়। নিজেদের বাঁচাতে তারা বলে, পিয়াভে প্রতি-আক্রমণের বিষয়ে তাদের কাছে তথ্য রয়েছে। কিন্তু একজন অস্ট্রীয় সেনার ঔদ্ধত্য এবং ইতালীয়দের নিয়ে ঘৃণাসূচক রসিকতার শিকার হয়ে তারা আত্মসম্মান ফিরে পায়। মৃত্যুর আগ পর্যন্ত তারা সত্য প্রকাশ করে না। তাদের মধ্যে একজন শত্রুদের সেনাধ্যক্ষকে সাহসিকতার সাথে অপমান করে। আরেকজন তার সাথী গুলিবিদ্ধ হওয়ার পর বলে, পিয়াভে প্রতি-আক্রমণের বিষয়ে তাদের কাছে কোনো তথ্য নেই। তারপর তাকেও অস্ট্রীয়রা গুলি করে হত্যা করে।

তথ্যসূত্র
---------

1. ↑  "The 32nd Academy Awards | 1960"। *Oscars.org | Academy of Motion Picture Arts and Sciences*।

বহিঃসংযোগ
---------

* ইন্টারনেট মুভি ডেটাবেজে *The Great War*  (ইংরেজি)
* রটেন টম্যাটোসে *লা গ্রান্দে গুয়েররা* (ইংরেজি)
**মোল্লা জালাল উদ্দীন আহমেদ** (১৯২৬-১৯৭৯) বাংলাদেশ আওয়ামী লীগের রাজনীতিবিদ এবং সাবেক ভূমি মন্ত্রী। তিনি শেখ মুজিবুর রহমানের আমলে মন্ত্রী ছিলেন।

প্রাথমিক জীবন
-------------

মোল্লা জালাল উদ্দীন আহমেদ গোপালগঞ্জ জেলার সদর উপজেলার বড়ফা গ্রামে ১৯২৬ সালের ১ ফেব্রুয়ারি জন্মগ্রহণ করেন। তিনি পেশায় একজন আইনজীবী ছিলেন। ১৯৫২ সাল ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রী এবং ১৯৫৩ সালে একই বিশ্ববিদ্যালয় থেকে এলএলবি ডিগ্রী অর্জন করেন। পড়াশোনা শেষ করে ঢাকা কোর্টে আইন পেশায় যোগ দেন।

রাজনীতি
-------

ছাত্র অবস্থা থেকেই মোল্লা জালাল উদ্দীন আহমেদ রাজনীতিতে সক্রিয় হয়ে উঠেন। তিনি বঙ্গীয় মুসলিম ছাত্রলীগের সদস্য ছিলেন। ১৯৪১ সালে তাকে ফরিদপুর শহর শাখার সভাপতি করা হয়। এরপর জেলা শাখার সাংগঠনিক সম্পাদক, সিলেট রেফারেন্ডামে নেতৃত্বদানকারী এবং আওয়ামী মুসলিম লীগের প্রতিষ্ঠাতা-সদস্যদের একজন ছিলেন। ১৯৪৯ সালে ঢাকা বিশ্ববিদ্যালয়ের নিম্নবেতনভুক কর্মচারীদের ধর্মঘট চলছিলো, তিনি উক্ত ধর্মঘটে সমর্থন করেন ও আন্দোলন পরিচালনার দায়ে তিনি সলিমুল্লাহ মুসলিম হল থেকে বহিষ্কৃত হন। ১৯৬৪ থেকে ১৯৭২ সাল পর্যন্ত তিনি আওয়ামী লীগের কার্যনির্বাহী কমিটির সদস্য ছিলেন।

ভাষা আন্দোলন ও মুক্তিযুদ্ধে যোগদান
----------------------------------

ভাষা আন্দোলনে তিনি সক্রিয় ভূমিকা পালন করেন। তিনি একজন ভাষা সৈনিক। ১৯৬৬ সালে বঙ্গবন্ধুর ছয়দফা আন্দোলনকালে নিরাপত্তা আইনে তিনি গ্রেফতার হন। তাকে জেলে বন্দি রাখা হয়। ১৯৬৮ সালে জেল থেকে মুক্তিলাভ করেন। ১৯৬৯ সালে প্রেসিডেন্ট আইয়ুব খান কর্তৃক রাওয়ালপিন্ডি গোলটেবিল বৈঠকে আওয়ামী লীগের প্রতিনিধি হিসেবে যোগ দেন। ১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধ চলাকালে মুজিবনগর সরকারের দূত হিসেবে মধ্যপ্রাচ্য সফর করেন। বৈরুতে তিনি বাংলাদেশ মিশনের প্রধান ছিলেন। ১৯৭৩ সালে ফরিদপুর-১১ আসনে উপনির্বাচনে এবং ১৯৭৯ সালের সাধারণ নির্বাচনে তিনি জাতীয় সংসদ সদস্য নির্বাচিত হন। ১৯৭২-৭৩ সালে তিনি আওয়ামী লীগ সরকারের ডাক, তার ও টেলিফোন দফতরের এবং পরে বন, মৎস্য ও পশুপালন, ভূমি রাজস্ব ও ভূমি সংস্কার মন্ত্রীর দায়িত্ব পালন করেন।

মৃত্যু
------

 ১৯৭৪ সালে স্বাস্থ্যগত কারণে তিনি মন্ত্রিসভা থেকে পদত্যাগ করেন। ১৯৭৯ সালে আঠারো ডিসেম্বর ঢাকায় তার মৃত্যু হয়।

কর্মজীবন
--------

তিনি পেশাগত জীবনে একজন আইনজীবী ছিলেন। এছাড়া বিভিন্ন সময়ে বাংলাদেশ সরকারের মন্ত্রী ছিলেন।

তথ্যসূত্র
---------

1. ↑  Rahman, Syedur। *Historical Dictionary of Bangladesh* (ইংরেজি ভাষায়)। Scarecrow Press। পৃষ্ঠা 306। আইএসবিএন 9780810874534। সংগ্রহের তারিখ ৯ অক্টোবর ২০১৬।
2. 1 2 3 4 5  "আহমদ, মোল্লা জালালুদ্দিন - বাংলাপিডিয়া"। সংগ্রহের তারিখ ২০১৮-০১-০১।
**বীরবাহা হাঁসদা** ভারতের মাননীয় প্রতিমন্ত্রী, বন বিভাগ (পশ্চিমবঙ্গ) এবং ঝাড়গ্রাম আসনের বিধানসভার সদস্য। তিনি সাঁওতালি ভাষার চলচ্চিত্রের একজন ভারতীয় অভিনেত্রী। তিনি বাংলা ও হিন্দি ভাষার ছবিতেও অভিনয় করেছিলেন।

জীবনের প্রথমার্ধ
----------------

হানসদা ভারতের পশ্চিমবঙ্গ রাজ্যের আঙ্ক্রো গ্রামে একটি সাঁওতাল পরিবারে জন্মগ্রহণ করেছিলেন।  তার প্রয়াত পিতা নরেন হানসদা ঝাড়খণ্ড পার্টির (নরেন) প্রতিষ্ঠাতা ছিলেন। তার বাবা এবং তাঁর মা চুনিবালা হংসদা পশ্চিমবঙ্গ আইনসভার সদস্য ছিলেন। হানসদা নির্বাচনে অংশ নিয়েছিল।

তিনি ঘাটশিলা কলেজ থেকে উচ্চ মাধ্যমিক পাস করেন এবং কলকাতা বিশ্ববিদ্যালয় থেকে স্নাতক ডিগ্রি অর্জন করেন। তিনি অল্প বয়স থেকেই অভিনয় শুরু করেছিলেন।

জীবনী
-----

অভিনেত্রী ও প্রযোজক প্রেম মার্ডির সাথে কাজ শুরু করেন হানসদা। তার ২০০৮ সালের প্রথম চলচ্চিত্রটি ছিল *অ্যাডো আলোম এসো আসা ...।* তিনি তার অভিনয়ের জন্য প্রশংসা পেয়েছিলেন। অন্যান্য চলচ্চিত্রের মধ্যে রয়েছে *আচ্ছা থিক গিয়া*, *আস তানহে এনা* *আম্রে, আমেগ সারি দুলারিয়া* (২০১২), *তোদে সুतम* (২০১৩), *জুপুর জুলি*, *আওলোম রেজিন্যা সাকোম সিন্ডুর* (২০১৩), *জাওয়াই* ওরাহ বনগাঁ চ্যাপল কিডিং (২০১৪), *মালং* এবং *ফুলমনী।*</br> তিনি 'এ না মোছলা বাহা' (২০১৪), 'এ ডোগর না' (২০১৪), 'চাগ চো চানো' (২০১৪) এবং 'গরোম শাড়ি শাড়ি' এর মতো গান এবং সঙ্গীত ভিডিওগুলিতে কাজ করেছেন। হাঁসদা এআইটিসির প্রার্থী হয়ে ঝাড়গ্রাম (বিধানসভা কেন্দ্র) থেকে ২০২১ সালের পশ্চিমবঙ্গ বিধানসভা নির্বাচনে জয়লাভ করেছিলেন।

পুরস্কার
--------

* ২০০৮ থেকে ২০১২ সাল পর্যন্ত সাঁওতালি ফিল্মফেয়ার অ্যাওয়ার্ড পেয়েছিল।
* আরএসসিএ অ্যাওয়ার্ড।
* সর্বশেষে, তার ফিল্ম Fulmoni দিল্লি ইন্টারন্যাশনাল ফিল্ম প্রতিযোগীতায় 122nd হয়, 2018
* পশ্চিমবঙ্গের মুখ্যমন্ত্রী মমতা বন্দ্যোপাধ্যায়, 2019 এর অভ্যর্থনা।

তথ্যসূত্র
---------

1. 1 2  Das, Madhuparna (২ এপ্রিল ২০১৬)। "Santhali actress Birbaha Hansda to fight West Bengal polls"। *The Economic Times*। সংগ্রহের তারিখ ৮ জানুয়ারি ২০২০।
2. ↑  "Namesake contestants create confusion in West Bengal's Jhargram"। *The New Indian Express*। ১৫ মার্চ ২০১৯। সংগ্রহের তারিখ ৮ জানুয়ারি ২০২০।
3. ↑  "Birbaha photo of Delhi movie festival"। ৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৯।
**মোসলেম উদ্দিন খান** যিনি **হাবু মিয়া** নামে পরিচিত। বাংলাদেশ আওয়ামী লীগের রাজনীতিবিদ, আইনজীবী, মুক্তিযুদ্ধের সংগঠক, সাবেক সংসদ সদস্য ও সাবেক পাট প্রতিমন্ত্রী।

জন্ম ও প্রাথমিক জীবন
--------------------

মোসলেম উদ্দিন খান ১৯৩০ সালে মানিকগঞ্জের গড়পাড়ায় জন্মগ্রহণ করেন। তিনি ১৯৫২ সালে ঢাকা বিশ্ববিদ্যালয় থেকে এমএ ও ১৯৫৫ সালে এলএলবি পাস করেন।

রাজনৈতিক ও কর্মজীবন
-------------------

মোসলেম উদ্দিন খান ঢাকা বিশ্ববিদ্যালয়ে পড়াশোনার সময় রাজনীতির সঙ্গে জড়িত ছিলেন। সে সময় তিনি সময় তিনি ভাষা আন্দোলনে সক্রিয়ভাবে অংশগ্রহণ করেন। ১৯৫৭ সালে মানিকগঞ্জ বারে আইন পেশায় যোগ দিয়ে ৫০ বছরের বেশি সময় যুক্ত ছিলেন। ১৯৬৫ সালে তৎকালীন প্রাদেশিক পরিষদ নির্বাচনে স্বতন্ত্র প্রার্থী হিসেবে এমএলএ নির্বাচিত হয়ে তিনি আওয়ামী লীগে যোগদান করে ১৯৭০ সালে তিনি পুনরায় এমএলএ নির্বাচিত হন। তিনি মুক্তিযুদ্ধের সংগঠক ছিলেন। তিনি মুক্তিযুদ্ধের সময় মুজিবনগর সরকারের নির্দেশে ভারতের বিহার রাজ্যে অন্যান্য এমএলএর সঙ্গে এক মাস সামরিক প্রশিক্ষণ নেন। মানিকগঞ্জ জেলা আওয়ামী লীগের সভাপতির ও নির্বাচিত জেলা বারের সভাপতি ছিলেন। ১৯৬২ সালের শিক্ষা আন্দোলন, ১৯৬৬ সালের ছয়দফা আন্দোলন, ১৯৬৯ সালের গণআন্দোলনসহ বাংলাদেশের প্রতিটি আন্দোলনে তার ছিল সক্রিয় অংশগ্রহণ। তিনি মুক্তিযুদ্ধের সময় মুজিবনগর সরকারের নির্দেশে ভারতের বিহার রাজ্যে এক মাস সামরিক প্রশিক্ষণ নেন।

১৯৭৩ সালের নির্বাচনে তিনি প্রথম জাতীয় সংসদের সদস্য নির্বাচিত হন এবং শেখ মুজিবুর রহমানের তৃতীয় মন্ত্রিসভায় পাট প্রতিমন্ত্রীর দায়িত্ব পালন করেন।

মৃত্যু
------

মোসলেম উদ্দিন খান ২১ নভেম্বর ২০১৩ সালে ঢাকার পরীবাগের মডিউল হাসপাতালে চিকিৎসাধীন অবস্থায় মৃত্যুবরণ করেন।

আরও দেখুন
---------

* প্রথম জাতীয় সংসদ সদস্যদের তালিকা

তথ্যসূত্র
---------

1. ↑  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "শো ক"। *দৈনিক প্রথম আলো*। ২৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০২০।
3. 1 2  "মুক্তিযোদ্ধা মোসলেম উদ্দিন খানের দাফন শনিবার"। *বাংলানিউজটোয়েন্টিফোর.কম*। সংগ্রহের তারিখ ২৩ ফেব্রুয়ারি ২০২০।
4. ↑  "জেলার কীর্তিমান পুরুষ"। *The Daily Sangram*। সংগ্রহের তারিখ ২৩ ফেব্রুয়ারি ২০২০। [*স্থায়ীভাবে অকার্যকর সংযোগ*]
5. ↑  "বঙ্গবন্ধুর প্রিয় হাবু মিয়া"। *দৈনিক সমকাল*। ২১ নভেম্বর ২০১৯। ৩০ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৩ ফেব্রুয়ারি ২০২০।
6. ↑  "মানিকগঞ্জ-২: লড়াই হবে বিএনপি-জাতীয় পার্টির"। *RTV Online*। সংগ্রহের তারিখ ২৩ ফেব্রুয়ারি ২০২০।
7. ↑  "মোসলেম উদ্দিন খান হাবু মিয়া"। *www.jugantor.com*। সংগ্রহের তারিখ ২৩ ফেব্রুয়ারি ২০২০।
**মানাত** হল ইসলাম পূর্ব যুগে মক্কায় পৌত্তলিকদের তিন প্রধান দেবীর অন্যতমা।

উৎপত্তি
-------

ধারণা করা হয়, নামটি আরবি মূল শব্দ 'মানা' থেকে এসেছে যার অর্থ 'নির্ধারণ করা'। আরেক মতানুসারে, এটি আরবি শব্দ 'মানিয়া' থেকে এসেছে যার অর্থ 'ভাগ্য'। অর্থাৎ, নামের দুটি অর্থই এই দেবীর কাজের সাথে সঙ্গতিপূর্ণ। মানাত সহ প্রাক-ইসলামিক থিওফোরিক নামগুলি আরব উত্সগুলিতে ভালভাবে প্রমাণিত।

উপাসনা
------

প্রাক ইসলামি যুগের আরবগণ তাঁকে ভাগ্যের দেবী হিসেবে পূজা করত । তিনি মানাওয়াত নামে পেত্রাবাসীদের কাছে পূজিতা হতেন এবং তাঁকে গ্রিকো-রোমান দেবী নেমেসিস এর সমতুল মনে করা হয় । তাঁকে দেবতা হুবাল এর স্ত্রী মনে করা হয়। প্রাক ইসলামি আরবগণ তিন দেবী আল লাত, উজ্জা ও মানাতকে আল্লাহর তিন কন্যা মনে করত। *কিতাব আল আশনাম*-এ রয়েছে -

> এই তিন দেবীর মধ্যে মানাত সবচেয়ে প্রাচীন। আরবগণ তাদের সন্তানদের নামকরণ আবদ মানাত এবং যায়িদ মানাত করত। মানাতের মূর্তি কুদায়িদ এর নিকটবর্তী সমুদ্র উপকূলে ছিল যা মক্কা ও মদিনার মধ্যবর্তী স্থান। আরবগণ তাঁকে অর্চনা ও তাঁর কাছে উৎসর্গ করত। আউস, খাজরায, মক্কা-মদিনা ও তাঁর আশেপাশের নাগরিকরা তাঁর পূজা করত, তাঁর কাছে বলি দিত এবং তাঁকে নৈবেদ্য প্রদান করত। আউস, খাজ্রায এবং ইয়াশ্রিবরা তীর্থযাত্রায় নির্দিষ্ট স্থানগুলোতে নিশিপালন করত কিন্তু মস্তক মুণ্ডন করত না। তীর্থযাত্রার পরে তারা বাড়ি ফিরত না বরং যেখানে মানাত পূজা হয়েছিল সেখানে মস্তক মুণ্ডন করত এবং কিছু সময় অতিবাহিত করত। মানাত দর্শন না করা পর্যন্ত তারা তীর্থযাত্রা অসম্পূর্ণ মনে করত। 
> 
> — *কিতাব আল আশনাম*

মন্দির ধ্বংস
------------

মুহাম্মদের আবির্ভাবের পূর্ব পর্যন্ত আরবগণ মানাতের পূজা করত । মানাতের মন্দির মুহাম্মদ এর নির্দেশে সাদ ইবনে যায়িদ আল আশহালি জানুয়ারি ৬৩০ খ্রিস্টাব্দে ধ্বংস করেন ।

| একটি সিরিজের অংশ |
| --- |
| প্রাচীন নিকট প্রাচ্যের ধর্ম-সংক্রান্ত |
| 
* আনাতোলিয়া
* আরব্য
* কেনান
* মিশর
* গ্রিক
* ইরান
* মেসোপটেমিয়া
* Syria (Ebla·Hurrian)

 |
| প্রাক-ইসলামী আরব্য দেবদেবী |
| 
* আল্লাহ
* আবগাল
* আগলিবল
* লাত, আল-লাত
* ক্বাউম
* আশতারতে
* আতারগাতিস (সিরীয়)
* আতারসামাইন
* বাআলশামিন
* বেল
* বেস (মিশরীয়-আরবীয়)
* বাআল
* হাদাদ
* ধুল খুলাসা
* ধুয়াশারা
* এল (উত্তর-পশ্চিম সেমেটীয়)
* হুবাল
* ইশতার
* মালাকবেল
* মানাফ
* মানাত
* নাবু
* নছর
* নারগাল
* নুহা
* ওরোতালত
* রুদ
* শামাস
* সিন
* শুয়া'
* থ্রিয়ানদ্রয়েস
* উজ্জা
* ওয়াদ্দ
* ইয়াউগ
* ইয়াঘুত
* ইয়ায়রহিবল
* ইয়াথা
 |
| বিদেশী উৎসের আরব দেবদেবী |
| 
* আগলিবল (পালমিরেন)
* আসতার্তে
* আতারগাতিস (সিরীয়)
* বাআলশামিন (ক্যানানাইট এবং পালমিরেন)
* বেল (পালমিরেন)
* বেস (মিশর)
* এল, ইলাহ (সেমিটিক)
* ইনান্না/ইশতার
* মালাকবেল (পালমিরেন)
* নাবু,নাবো
* নারগ্যাল
* ইয়ারহিবল (পালমিরেন)
 |
| * দে
* স
 |

তথ্যসূত্র
---------

1. ↑  *Book of Idols*
2. 1 2 3  Phipps 1999, পৃ. 22।
3. 1 2  Tate 2005, পৃ. 170।
4. ↑  Griffo 2011, পৃ. 104।
5. ↑  van der Toorn 1999, পৃ. 568।
6. ↑  "Hommel, *First Encyclopaedia of Islam*, Vol. 1. p. 380"। ২ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৪।
7. ↑  B. al-Kalbī writes (N.A. Faris 1952, pp.12–14)
8. ↑  "List of Battles of Muhammad"। ১১ জুন ২০১১ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৪।
9. ↑  "The sealed nectar, By S. R. Al-Mubarakpuri, Pg256"। ১৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৪।
10. ↑  "Sa‘d bin Zaid Al-Ashhali was also sent", Witness-Pioneer.com
**সুরাট মিউনিসিপ্যাল ইনস্টিটিউট অফ মেডিক্যাল এডুকেশন অ্যান্ড রিসার্চ** ( **SMIMER** ) হল একটি মেডিকেল কলেজ এবং হাসপাতাল। ভারতের গুজরাট রাজ্যের সুরাটে অবস্থিত। যেটি বিশ্বের চতুর্থ দ্রুততম বর্ধনশীল শহর।  এটি ২০০০ সালে প্রতিষ্ঠিত হয়েছিল এবং বীর নর্মদ দক্ষিণ গুজরাট বিশ্ববিদ্যালয়ের অধীনে রয়েছে। ইনস্টিটিউটটি ১৮,৪২৭ বর্গমিটার (১,৯৮,৩৫০ ফু২) এলাকা জুড়ে বিস্তৃত। মেডিকেল কলেজের জন্য, এবং ৭৫,২১৭ বর্গমিটার (৮,০৯,৬৩০ ফু২) হাসপাতালের বিভাগের জন্য। এটির নির্মাণ ব্যয় ছিল 484.29 মিলিয়ন রুপির। সুরাট মিউনিসিপ্যাল কর্পোরেশন এর তত্ত্বাবধানে নির্মিত। 

মেডিক্যাল কলেজ কমপ্লেক্সের পাশে কলেজটির নিজস্ব হাসপাতাল রয়েছে যেখানে ৫০০টি শয্যা রয়েছে, যার মধ্যে ৯০% বিনামূল্যে শয্যা এবং ১০% বিশেষ ওয়ার্ডে পেইং বেড রয়েছে। ডাঃ বন্দনা দেশাই প্রশাসনিক মেডিকেল সুপারিনটেনডেন্ট।  ক্যাজুয়ালটি বিভাগ অর্থাৎ জরুরি ওষুধ বা ট্রমা সেন্টার দিনে ২৪ ঘণ্টা পাওয়া যায় এবং প্রতিদিন গড়ে ১০০-১২৫ রোগীর চিকিৎসা করা হয়। হাসপাতালটি সুরাট মিউনিসিপ্যাল কর্পোরেশন দ্বারা পরিচালিত একটি অলাভজনক প্রতিষ্ঠান।

র‍্যাঙ্কিং
----------

২০১৩ সালে, সুরাট মিউনিসিপ্যাল ইনস্টিটিউট অফ মেডিকেল এডুকেশন অ্যান্ড রিসার্চ (SMIMER) বার্ষিক সমীক্ষায় ভারতের ৮ম-সেরা উদীয়মান মেডিকেল কলেজ হিসাবে স্থান পেয়েছে - *ইন্ডিয়া টুডে* এবং নিয়েলসেন কোম্পানি দ্বারা পরিচালিত "ভারতের সেরা কলেজগুলি" শীর্ষক জরিপে। 

[[বিষয়শ্রেণী:২০০০-এ গুজরাতে প্রতিষ্ঠিত]]

1. ↑  "Surat fourth fastest growing city in world"। *articles.timesofindia.indiatimes.com*। ১২ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০২২।
2. ↑  "about.shtml"। ২ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৯ জুন ২০১২।
3. ↑
4. ↑  introduction.shtml  ওয়েব্যাক মেশিনে আর্কাইভকৃত ২০০৮-১১-০৬ তারিখে
5. ↑  "Ready Recknor Emerging Directory – Colleges 2013 in medicine India Today Survey"। *InToday.in*। সংগ্রহের তারিখ ১৪ ফেব্রুয়ারি ২০১৭।
একই নামের অন্যান্য ব্যক্তির জন্য বরকতুল্লাহ (দ্ব্যর্থতা নিরসন) দেখুন।

**মোহাম্মদ বরকতুল্লাহ** (১৯৪৪ - ৩ আগস্ট ২০২০) ছিলেন একজন বাংলাদেশী টেলিভিশন ব্যক্তিত্ব, পরিচালক এবং প্রযোজক। তিনি বাংলাদেশ টেলিভিশনের মহাব্যবস্থাপক হিসেবে দায়িত্ব পালন করেন এবং বিটিভির জনপ্রিয় ধারাবাহিক নাটক যেমন *কোথাও কেউ নেই*, সকাল সন্ধ্যা, *ঢাকায় থাকি* এবং *নক্ষত্রের রাত* পরিচালনা ও নির্মাণের জন্য তিনি উল্লেখযোগ্য ছিলেন। তিনি চ্যানেল ওয়ান ও বাংলাভিশনের প্রধান হিসেবেও দায়িত্ব পালন করেছেন।

ব্যক্তিগত জীবন
--------------

বরকতুল্লাহর বিয়ে করেছিলেন নৃত্যশিল্পী ও অভিনেত্রী জিনাত বরকতুল্লাহকে। একসঙ্গে তাদের দুই কন্যা, অভিনেত্রী, মডেল ও নৃত্যশিল্পী বিজরী বরকতুল্লাহ এবং কাজরী বরকতুল্লাহ।

বাংলাদেশে কোভিড-১৯ মহামারী চলাকালীন কোভিড-১৯ এ আক্রান্ত হওয়ার পর ঢাকার গ্রীন লাইফ মেডিকেল কলেজ ও হাসপাতালে ৩ আগস্ট ২০২০-তে তিনি মারা যান।

পরিচালিত নাটক
-------------

* *কোথাও কেউ নেই*
* *নক্ষত্রের রাত*
* সকাল সন্ধ্যা
* *ঢাকায় থাকি*
* *ছাড়পত্র*

তথ্যসূত্র
---------

1. ↑  "করোনায় মারা গেলেন অভিনেত্রী বিজরীর বাবা"। *ittefaq*। ২০২০-০৮-০৩। সংগ্রহের তারিখ ২০২০-০৮-০৪।
2. 1 2 3  "Noted TV producer Md Barkatullah passes away with Covid-19"। *The Daily Star* (ইংরেজি ভাষায়)। ২০২০-০৮-০৩। সংগ্রহের তারিখ ২০২০-০৮-০৪।
3. ↑  "Former BTV producer Md Barkatullah dies of Covid-19"। *Dhaka Tribune*। ২০২০-০৮-০৩। সংগ্রহের তারিখ ২০২০-০৮-০৪।
| তড়িৎচুম্বকত্ব |
| --- |
| সম্পর্কিত নিবন্ধ |
| Solenoid |
| * তড়িৎ
* চুম্বকত্ব
 |
| স্থির তড়িৎ
* বৈদ্যুতিক আধান
* কুলম্বের সূত্র
* তড়িৎ ক্ষেত্র
* তড়িৎ ফ্লাক্স
* গাউসের সূত্র
* বৈদ্যুতিক বিভব
* স্থির বৈদ্যুতিক আবেশ
* তড়িৎ দ্বিমেরু ভ্রামক
 |
| স্থির চুম্বকত্ব
* অম্পেয়্যারের সূত্র
* চৌম্বক ক্ষেত্র
* চৌম্বক ফ্লাক্স
* বিও-সাভার সূত্র
* চৌম্বক ভ্রামক
* গাউসের চুম্বকত্বের সূত্র
 |
| তড়িৎ-গতিবিজ্ঞান
* শূন্য স্থান
* লোরেন্‌ৎস বল
* ইএমএফ
* তড়িৎচুম্বকীয় আবেশ
* ফ্যারাডের সূত্র
* সরণ প্রবাহ
* ম্যাক্সওয়েলের সমীকরণসমূহ
* তড়িৎচুম্বকীয় ক্ষেত্র
* তড়িৎচুম্বকীয় বিকিরণ
* Liénard-Wiechert Potentials
* ম্যাক্সওয়েল টেন্সর
* এডি তড়িৎ
 |
| তড়িৎ বর্তনী
* তড়িৎ প্রবাহ
* তড়িৎ বিভব
* ভোল্টেজ
* রোধ
* ও‍’মের সূত্র
* Series and parallel circuits
* সমক্ষ তড়িৎ প্রবাহ
* বিবর্তিত তড়িৎ প্রবাহ
* তড়িচ্চালক বল
* ধারকত্ব
* Inductance
* Electrical impedance
* Resonator
* Waveguide (electromagnetism)
* আবেশ
* সামগ্রিক প্রতিরোধ
* অনুনাদী গহ্বর
* ওয়েভগাইড
 |
| সহ-ভেদাংকভিত্তিক সূত্রায়ন
* তড়িৎচুম্বকীয় টেন্সর
* তড়িৎচুম্বকীয় পীড়ন-শক্তি টেন্সর
* চার-তড়িৎ
* চার-বিভব
 |
| বিজ্ঞানী
* অম্পেয়্যার
* কুলম্ব
* ফ্যারাডে
* হেভিসাইড
* হেনরি
* হার্জ
* লোরেন্‌ৎস
* ম্যাক্সওয়েল
* টেসলা
* ভেবার
 |
| * দে
* স
 |

তড়িৎ উৎসের দুই প্রান্তকে এক বা একাধিক রোধ,তড়িৎ যন্ত্র বা উপকরণের সাথে যুক্ত করা হলে একটি তড়িৎ বর্তনী তৈরি হয়। 
**তড়িৎ বর্তনী** বা **তড়িৎ নেটওয়ার্ক** হল বিভিন্ন বৈদ্যুতিক উপাদান যেমন রোধ, ধারক, আবেশক, চাবি ইত্যাদির আন্তঃসংযোগ। এটি তড়িৎ সরবরাহ এবং ট্রান্সমিশন নেটওয়ার্কের মতই দীর্ঘ হতে পারে।

তড়িৎ বর্তনী বলতে অনেকগুলো বৈদ্যুতিক উপাদানের সমন্বয়ে গঠিত এমন একটি বদ্ধ লুপ বুঝায় যাতে বিদ্যুৎ এক স্থান থেকে যাত্রা শুরু করে আবার সে স্থানে ফিরে আসার সুযোগ পায়। কিন্তু নেটওয়ার্ক কেবল বিভিন্ন উপাদানের সমন্বয় হলেই হয়ে যায়। এর জন্য বিদ্যুৎ প্রবাহ শর্ত নয়। 
তড়িৎ এবং নদীর মাঝে মিল খুঁজে পাওয়া যায়। অর্থাৎ একটা নদী থেকে বিদ্যুৎ সম্পর্কিত নানা বিষয় সহজে বোঝা যায়। নদীতে পানি প্রবাহিত হয়। নদীর পানি উৎস (যেমন ঝরনা) হতে উৎপন্ন হয়ে সাগরের দিকে প্রবাহিত হয়। তড়িৎ এর ক্ষেত্রে, একে বিদ্যুৎ পাওয়ার স্টেশন( Power generation station) বলে । নদী যেমন পানি প্রবাহের মাধ্যম হিসেবে কাজ করে। তড়িৎ বর্তনীতে তার বা ক্যাবল ( conductor) তড়িৎ বহন করে। নদীর পানির স্রোত হচ্ছে কারেন্ট (current, প্রতিক I, একক amp)। নদীর মুখে যদি বাধ দেওয়া হয়, তড়িৎ ক্ষেত্রে একে রোধ ( resistance, প্রতিক R, একক Ohm) বলে। নদীর পানি যে চাপে সাগরের দিকে প্রবাহিত হয় তড়িৎ ক্ষেত্রে একে তড়িৎ চাপ বা বিভব পার্থক্য (Voltage, প্রতিক E ও V, একক volt) বলে। এবং প্রধান বিষয় হলো নদীর পানি, তড়িৎ ক্ষেত্রে এটি কে পাওয়ার বা বৈদ্যুতিক এনার্জি ( Energy, প্রতিক P, একক watt, ) বলে।

নকশা তৈরির উদ্দেশ্য
-------------------

নকশা তৈরির পদ্ধতি
-----------------

### বৈদ্যুতিক নীতিসমূহ

আরও দেখুন
---------

* এনালগ বর্তনী
* ডিজিটাল বর্তনী
* পর্যাবৃত্ত তড়িৎ
* আর সি বর্তনী
* এল সি বর্তনী
* আর এল সি বর্তনী
* বিভব বিভাজক
* শ্রেণী সংযোগ
* সমান্তরাল সংযোগ
**আসি আযার** (Assi Azar); (১০ জুন ১৯৭৯ তে জন্মগ্রহণ) একজন ইসরায়েলী টিভি ব্যক্তিত্ব। তিনি ২০১৫ পর্যন্ত এরেজ তালের সাথে *বিগ ব্রাদার-ইসরায়েলের* সহ উপস্থাপক ছিলেন। রোতেম সেলার সাথে *দ্য নেক্সট স্টার* সঞ্চালনা করেছেন।

প্রাথমিক জীবন
-------------

আযার ইসরায়েলের হলনে জন্মগ্রহণ করেন। তিনি বুকহারান ইহুদী এবং ইয়েমেনী ইহুদীর বংশোধর।

পেশা
----

তার প্রথম অনলাইন টিভি শো ছিল *কিক*। ২০০৪-০৫ এ আযার তরুণদের জন্য অনুষ্ঠান *এক্সিটের* সহ উপস্থাপনা করেন। এরপর তিনি *দ্য শো*, *গুড ইভিনিং উইথ গাই পিনস* এবং *দ্য চ্যাম্পিয়ন: লকার রুমে* অংশগ্রহণ করেন। ব্যাঙ্গবিদ্রুপাত্মক অনুষ্ঠান *ট্র্যাপড ২৪* এবং *টক টু মাই এজেন্টের* অংশগ্রহণ করেছিলেন।

ব্যক্তিগত জীবন
--------------

২০০৫ সালে আযার সমকামী হিসেবে আত্মপরিচয় দেন। এরপর তিনি একটি প্রামাণ্য চিত্র তৈরী করেন, যার নাম *Mom and Dad: I Have Something to Tell You*.

২০১৬ সালের ১১ এপ্রিল, আযার বার্সেলোনাতে তার বন্ধু স্পেইনবাসী আলবার্ট এসকোলাকে বিবাহ করেন।

আযার একজন এলজিবিটি অধিকার আন্দোলনের উকিল। ২০০৯ সালে, তিনি *আউট ম্যাগাজিনের* দ্বারা বিশ্বের ১০০ জন প্রভাবশালী সমকামী ব্যক্তিদের তালিকায় উঠে আসেন।

তথ্যসূত্র
---------

1. 1 2  Azar on nrg.co.il (হিব্রু)
2. ↑  "সংরক্ষণাগারভুক্ত অনুলিপি"। ১৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৭।
3. ↑  "Assi Azar comes out", ynet, March 31, 2005. (হিব্রু)
4. 1 2 3  "ASSI AZAR: Israeli TV personality and gay rights advocate"। Cornell University। Spring ২০১৫। সংগ্রহের তারিখ ২৪ জুন ২০১৫।

বহিঃসংযোগ
---------

* ইন্টারনেট মুভি ডেটাবেজে এ্যাসি আজার (ইংরেজি)

টেমপ্লেট:Israel-bio-stub
২০১৪ সালে তুরস্কে মুক্তি হওয়া ***সিজ্জিন*** একটি অতিপ্রাকৃতিক হরর চলচ্চিত্র ধারাবাহিক। মূল শিরোনামটি একটি ***কুর্মানজি*** কুর্দি শব্দ, যার আক্ষরিক অর্থ 'হিংসাত্মক'। পরিচালক আল্পার মেস্তেই এই ফ্র্যাঞ্চাইজিটির সাথে বিশ্বব্যাপী বক্স অফিসে একজোড়া সফলতার সাথে জুটি বেঁধে তার আতঙ্কজনক কাজটিতে ফিরে আসেন।  সমস্ত চলচ্চিত্র মুহিতসেম তাজম প্রযোজনা করেছেন এবং তাঁর মুহিতসেম ফিল্ম স্টুডিওর ব্যানারে মুক্তি পেয়েছে । শুরু থেকেই, প্রতিটি চলচ্চিত্র বিশ্বব্যাপী গ্রহণযোগ্যতা অর্জন করেছিল এবং দ্রুত তুর্কি হরর ঘরানার নতুন তরঙ্গ হিসাবে স্বীকৃত হয়েছিল। 

এই শিরোনামটি আরবি শব্দ *সিজ্জিন* (سِجِّين) থেকে এসেছে, যার অর্থ হয় এমন একটি বই যা দোষী বা কারাগারের নাম তালিকাভুক্ত করে, যা নরকের নীচে অবস্থিত।  তবে এই শব্দের উৎপত্তি অজানা। এটি কুরআনে সূরা ৮৩: ৭–৯ তে এসেছে। এটির একটি অনুরূপ শব্দ ( *সিজিল* ) ২১: ১০৪ এ পাওয়া যায়।

চলচ্চিত্র সমূহ
--------------

আজ অবধি এই ফ্র্যাঞ্চাইজিতে মোট ৬ টি চলচ্চিত্র রয়েছে। সর্বশেষতম কিস্তি ৯ আগস্ট ২০১৯ এ প্রকাশিত হয়েছে।

ছায়াছবিগুলো সমস্ত তুরস্কের বিভিন্ন অঞ্চলে চিত্রায়িত হয়েছে।

পুরস্কার
--------

তথ্যসূত্র
---------

1. ↑  Akça, Kerem (৪ ডিসেম্বর ২০১১)। "Yeni korku formülümüz tam gaz!"। *Habertürk* (Turkish ভাষায়)। ২৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Miska, Brad (১ সেপ্টেম্বর ২০১৪)। "Loads of Turkish haunts in 'SİCCÎN'"। *Bloody Disgusting*। সংগ্রহের তারিখ ২৬ সেপ্টেম্বর ২০১৯।
3. ↑  Christian Lange *Locating Hell in Islamic Traditions* BRILL 978-90-04-30121-4 p. 17
4. ↑  Robert Spencer *Did Muhammad Exist?: An Inquiry into Islam’s Obscure Origins* Open Road Media 2014 আইএসবিএন ৯৭৮১-৪-৯৭৬-০৮৫৬-৬ page 153
**বেহজাতুত তাওয়ারিখ** (তুর্কি: *Behcetü't-Tevârih*, ফার্সি: بهجة التواريخ) হল উজির ওয়ালী মাহমুদ পাশার পক্ষে ঐতিহাসিক শুকরুল্লাহর ফারসি ভাষায় লেখা ইতিহাসের বই। ১৪৫৬ থরকর ১৪৫৯ সালের মধ্যে বুরসায় লেখা কাজটি ১৩টি অধ্যায় নিয়ে গঠিত। প্রথম ৮টি অধ্যায়ে মহাবিশ্বের সৃষ্টি এবং প্রথম মানব, চীনা, তুর্কি, গ্রীক, মুহাম্মাদ প্রভৃতি কিছু জাতি এবং সুপরিচিত মুসলিমদের কথা বলা হয়েছে। ১১তম অধ্যায়টি সেই অধ্যায়ের পরে এসেছে যেখানে গ্রীক দার্শনিক এবং কিছু ধর্মীয় নেতাদের উল্লেখ করা হয়েছে। এই অধ্যায়ে ইরানী শাহ, মুসলিম ও অমুসলিম শাসক নিয়ে আলোচনা করা হয়েছে। ১২তম অধ্যায়ে উমাইয়া, আব্বাসীয়, আলেভি এবং সেলজুকদের ব্যাপারে উল্লেখ করা হয়েছে। শেষ অধ্যায়ে উসমানীয় ইতিহাস ব্যাখ্যা করা হয়েছে।

তার কাজ করার সময় শুকরুল্লাহ আহমেদির ইসকান্দারনামা এবং অজ্ঞাতনামা লেখকের লিখিত সহিহুত তাওয়ারিখ নামক রচনা থেকে উপকৃত হন, যার লেখক অজানা। এতদ্ব্যতীত তিনি জামিউত তাওয়ারিখকে উৎস হিসেবে ব্যবহার করেছিলেন।

১৫৩০ বা ১৫৩১ সালে গ্রন্থটি মাহবুবু কুলুবিল আরিফিন নামে মুস্তাফা ফারিসি প্রথম তুর্কি অনুবাদ করেছিলেন। ১৯২৫ সালে মিতেইলুঙ্গেন জুর ওসমানিসচেন গেশিচতে ব্যবহারের জন্য এটি থিওডর সেফ দ্বারা জার্মান ভাষায় অনুবাদ করা হয়েছিল।

উৎস
---

1. 1 2 3 4 5  দেমিরুগলু, আয়লা (১৯৯২)। *İslâm Ansiklopedisi* [*ইসলামি বিশ্বকোষ*] (পিডিএফ) (তুর্কি ভাষায়)। **৫**। ইস্তাম্বুল: তুর্কি ধর্মীয় ফাউন্ডেশন। পৃষ্ঠা ৩৪৯–৩৫০। ১৬ মার্চ ২০১৪ তারিখে মূল (পিডিএফ) থেকে আর্কাইভ করা।
2. 1 2 3 4  Özcan, Abdulkadir। "Erciyes Üniversitesi Sosyal Bilimler Enstitüsü Dergisi" (পিডিএফ)। *Erciyes Üniversitesi Sosyal Bilimler Enstitüsü Dergisi*। Erciyes Üniversitesi Matbaası। পৃষ্ঠা 55–62। আইএসএসএন 1300-1582। ওসিএলসি 234423493। ১১ ফেব্রু ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০১৪।
**রওশন আরা বাচ্চু** (১৭ ডিসেম্বর ১৯৩২ – ৩ ডিসেম্বর ২০১৯) ১৯৫২ সালে বাংলা ভাষা আন্দোলনের একজন সংগ্রামী ছিলেন। ২১শে ফেব্রুয়ারিতে যে সমস্ত ছাত্র নেতারা ১৪৪ ধারা ভাঙ্গতে চেয়েছিলেন তিনি তাদের অন্যতম।

জন্ম
----

রওশন আরা ১৭ ডিসেম্বর ১৯৩২ সালে সিলেটের মৌলভীবাজারের কুলাউড়ার উছলাপাড়া গ্রামে জন্ম গ্রহণ করেন। তার বাবার নাম এ এম আরেফ আলী এবং মায়ের নাম মনিরুন্নেসা খাতুন।

শিক্ষা ও চাকরি জীবন
-------------------

রওশন আরা বাচ্চু ১৯৪৭ সালে পিরোজপুর গার্লস স্কুল থেকে ম্যাট্রিক পাস করেন। এরপর বরিশাল ব্রজমোহন কলেজ থেকে ১৯৪৮ সালে ইন্টারমিডিয়েট পাস করে ঢাকা বিশ্ববিদ্যালয় থেকে ১৯৫৩ সালে দর্শনে অনার্স করেন। এরপর ১৯৬৫ সালে বি এড এবং ১৯৭৪ সালে ইতিহাসে এম এ করেন। তিনি সলিমুল্লাহ মুসলিম হল এবং উইম্যান স্টুডেন্টস রেসিডেন্স এর সদস্য নির্বাচিত হন। তিনি *গণতান্ত্রিক প্রোগ্রেসিভ ফ্রন্ট* এর সাথে ছাত্র রাজনীতিতে অংশগ্রহণ করেন।

তিনি বিভিন্ন শিক্ষা প্রতিষ্ঠানের সাথে যুক্ত ছিলেন যেমন, ঢাকার আনন্দময়ী বালিকা উচ্চ বিদ্যালয়, লিটন অ্যাঞ্জেলস, আজিমপুর গভর্নমেন্ট গার্লস স্কুল এন্ড কলেজ (খন্ডকালীন), নজরুল একাডেমি, কাকলি হাই স্কুল এন্ড কলেজ এবং পরে আলেমা একাডেমিতে। সবশেষে ২০০০ সালে বিএড কলেজে অধ্যাপক হিসেবে অবসর গ্রহণ করেন।

ভাষা আন্দোলনে ভূমিকা
--------------------

১৯৫২ সালের বাংলা ভাষা আন্দোলনের সময় রওশন আরা বাচ্চু ছিলেন ঢাকা বিশ্ববিদ্যালয়ের ছাত্রী। ২১ ফেব্রুয়ারিতে যে সকল ছাত্র নেতারা ১৪৪ ধারা ভাঙ্গার পক্ষে ছিলেন তিনি তাদের মধ্যে অন্যতম। তিনি জনমত সমর্থনের জন্যও ব্যাপক চেষ্টা করেন। তার অনুপ্রেরণায় ইডেন মহিলা কলেজ এবং বাংলাবাজার বালিকা বিদ্যালয় এর ছাত্রীদের সংগঠিত করে আমতলার সমাবেশ স্থলে নিয়ে আসেন। এখান থেকেই ছাত্রনেতারা ১৪৪ ধারা ভঙ্গের ঐতিহাসিক সিদ্ধান্ত নেন। তারা ব্যারিকেড টপকিয়ে মিছিল নিয়ে এগুনোর চেষ্টা করেন। কিন্তু পুলিশের বাধার মুখে ব্যরিকেড টপকানো বেশ কঠিন ছিলো। রওশন আরা বাচ্চু তার দলের সবাইকে নিয়ে পুলিশের তৈরি ব্যারিকেড ভেঙ্গে ফেলেন। এরপর পুলিশ লাঠিচার্জ শুরু করে দেয়। এতে নিহত ও আহত হন অনেকে। রওশন আরা বাচ্চুও ছিলেন এমন আহতদের একজন।

মৃত্যু
------

রওশন আরা বাচ্চু ৩ ডিসেম্বর ২০১৯ সালে অ্যাপোলো হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------


উইকিমিডিয়া কমন্সে **রওশন আরা বাচ্চু** সংক্রান্ত মিডিয়া রয়েছে।

1. ↑  "বাংলা ভাষার মান রাখতে নারীর অবদান"। *jaijaidinbd.com*।
2. 1 2  Ittefaq, The Daily। "রওশন আরা বাচ্চু :: দৈনিক ইত্তেফাক"। *archive.ittefaq.com.bd*।
3. ↑  "ভাষা আন্দোলন নিয়ে বই লিখছেন রওশন আরা - Kaler Kantho"। *www.kalerkantho.com*।
4. 1 2  "আজও জানি না কে ছিল সেই উপকারী মানুষ"।
5. ↑  দৈনিক জনকণ্ঠে ১৪৪ ধারা ভঙ্গে ছাত্রীদের ভূমিকা[*স্থায়ীভাবে অকার্যকর সংযোগ*]
6. ↑  "নারী জাগরণে ভাষা আন্দোলন - - Samakal Online Version"। *bangla.samakal.net*। ২৪ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০১৭।
7. ↑  "না-ফেরার দেশে ভাষাসৈনিক রওশন আরা বাচ্চু | কালের কণ্ঠ"। *Kalerkantho*। সংগ্রহের তারিখ ২০১৯-১২-০৩।
**মোমিনুর রশিদ আমিন** (জন্ম: ১৯৬৪) বাংলাদেশ সিভিল সার্ভিসের একজন অবসরপ্রাপ্ত কর্মকর্তা যিনি সর্বশেষ বাংলাদেশ সিভিল সার্ভিস প্রশাসন একাডেমির রেক্টর (সচিব) হিসেবে দায়িত্ব পালন করেছেন। পূর্বে তিনি মাধ্যমিক ও উচ্চ শিক্ষা বিভাগের অতিরিক্ত সচিব হিসেবে দায়িত্ব পালন করেছেন।

প্রাথমিক জীবন
-------------

মোমিনুর রশিদ আমিন কক্সবাজারের রামু উপজেলার জোয়ারিয়ানালায় ১৯৬৪ সালে জন্মগ্রহণ করেন। তিনি জোয়ারিয়ানালা এইচ. এম. সাঁচি উচ্চ বিদ্যালয় থেকে ১৯৮০ সালে এসএসসি ও চট্টগ্রাম সরকারি কলেজ থেকে ১৯৮২ সালে এইচএসসি পাস করেন। তিনি চট্টগ্রাম বিশ্ববিদ্যালয়ের বনবিদ্যা ও পরিবেশবিজ্ঞান ইনস্টিটিউট থেকে ১৯৮৬ সালে বিএসসি (সম্মান) ও প্রিমিয়ার বিশ্ববিদ্যালয় থেকে ২০১২ সালে এমবিএ ডিগ্রি অর্জন করেন।

কর্মজীবন
--------

মোমিনুর রশিদ আমিন বাংলাদেশ সিভিল সার্ভিসের প্রশাসন ক্যাডারের ১০ম ব্যাচের একজন কর্মকর্তা হিসেবে ১৯৯১ সালে সরকারি চাকরিতে যোগ দেন।

প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি সহকারী কমিশনার, সহকারী কমিশনার (ভূমি), উপজেলা নির্বাহী কর্মকর্তা, অতিরিক্ত জেলা প্রশাসক, চট্টগ্রাম সিটি কর্পোরেশনের সাবেক মেয়র এবিএম মহিউদ্দীন চৌধুরীর একান্ত সচিব, বান্দরবান পার্বত্য জেলা পরিষদের মুখ্য নির্বাহী কর্মকর্তা, অর্থ মন্ত্রণালয়ের যুগ্মসচিব, চট্টগ্রাম বিভাগের অতিরিক্ত বিভাগীয় কমিশনার (রাজস্ব), বাংলাদেশ কৃষি উন্নয়ন কর্পোরেশন পরিচালনা বোর্ডের সদস্য এবং মাধ্যমিক ও উচ্চ শিক্ষা বিভাগের অতিরিক্ত সচিবসহ বিভিন্ন দায়িত্ব পালন করেন।

২০২১ সালের জুন মাসে তিনি সচিব পদে পদোন্নতি লাভ করেন। তিনি বাংলাদেশ সিভিল সার্ভিস প্রশাসন একাডেমির রেক্টর হিসেবে দায়িত্ব পালন করেছেন।

মোমিনুর রশিদ আমিন ১৫ মে ২০২৩ সালে সরকারি চাকরি থেকে অবসর গ্রহণ করেন।

তথ্যসূত্র
---------

1. ↑  "সচিব হলেন মোমিনুর রশিদ আমিন"। *দৈনিক শিক্ষাডটকম*। ২৫ জুন ২০২১। সংগ্রহের তারিখ ২৪ ফেব্রুয়ারি ২০২৩।
2. ↑  "সচিব হলেন কক্সবাজারের কৃতি সন্তান মোমিনুর রশিদ আমিন"। *কক্সবাজার নিউজ*। ২৪ জুন ২০২১। সংগ্রহের তারিখ ২৪ ফেব্রুয়ারি ২০২৩।
3. 1 2  "মোমিনুর রশিদ আমিনের জীবনবৃত্তান্ত"। *বাংলাদেশ সিভিল সার্ভিস প্রশাসন একাডেমি* (ইংরেজি ভাষায়)। ২৫ জুন ২০২২ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২৩।
4. ↑  "সচিব হলেন কক্সবাজারের কৃতি সন্তান মোমিনুর রশিদ আমিন"। *উখিয়া নিউজ ডটকম*। ২৪ জুন ২০২১। সংগ্রহের তারিখ ২৪ ফেব্রুয়ারি ২০২৩।
5. ↑  "সচিব হলেন তিনজন, ওএসডি দুই"। *নিউজবাংলা টোয়েন্টিফোর ডটকম*। ২৫ জুন ২০২১। সংগ্রহের তারিখ ২৪ ফেব্রুয়ারি ২০২৩।
6. ↑  "সচিব হলেন তিন কর্মকর্তা"। *কালের কণ্ঠ*। ২৫ জুন ২০২১। সংগ্রহের তারিখ ২৪ ফেব্রুয়ারি ২০২৩।
7. ↑  "মমিনুর রশিদ আমিন (৫৪৯৮) | জনপ্রশাসন মন্ত্রণালয়" (পিডিএফ)। *জনপ্রশাসন মন্ত্রণালয়*। ২০২৩-০৫-১৫। সংগ্রহের তারিখ ২০২৩-০৫-১৫।
একই নামের ভিন্ন ব্যক্তির জন্য রফিকুল ইসলাম দেখুন।
**রফিকুল ইসলাম** (১৯৩৬ - ৬ই মার্চ, ২০১৮) ছিলেন একজন বাংলাদেশী চিকিৎসক ও চিকিৎসা বিজ্ঞানী। তিনি ডায়রিয়া নিরাময়ের জন্য খাওয়ার স্যালাইন (ওরস্যালাইন) আবিষ্কারের জন্য পরিচিত। ব্রিটিশ মেডিকেল জার্নাল দ্য ল্যান্সেট তার আবিষ্কৃত খাবার স্যালাইনকে "চিকিৎসা বিজ্ঞানে বিংশ শতাব্দীর সবচেয়ে গুরুত্বপূর্ণ আবিষ্কার" বলে উল্লেখ করেছিল।

প্রারম্ভিক জীবন
---------------

রফিকুল ইসলাম ১৯৩৬ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লার (বর্তমানে নাঙ্গলকোট) রায়কোট উত্তর ইউনিয়ের মালিপাড়া গ্রামে জন্মগ্রহণ করেন। তিনি ১৯৬৫ সালে ঢাকা মেডিক্যাল কলেজ থেকে এমবিবিএস পাস করেন। পরবর্তীতে তিনি ব্রিটেনে গ্রীষ্মমণ্ডলীয় ঔষধ এবং স্বাস্থ্যবিধি (ট্রপিক্যাল মেডিসিন ও হাইজিন) বিষয়ে উচ্চ শিক্ষা অর্জন করেন।

কর্মজীবন
--------

এমবিবিএস পাস করার পর তিনি ইন্টারন্যাশনাল সেন্টার ফর ডাইরিয়াল ডিজিজ রিসার্চ, বাংলাদেশ-এ যোগদান করেন এবং ২০০০ সালে এই প্রতিষ্ঠান থেকে অবসরে যান। এই প্রতিষ্ঠানে কর্মরত থাকাকালীন তিনি বিভিন্ন ঔষধ নিয়ে গবেষণা করেন। তার অন্যতম গুরুত্বপূর্ণ আবিষ্কার হল খাবার স্যালাইন (ওরস্যালাইন)। ১৯৭১ সালে বাংলাদেশের স্বাধীনতা যুদ্ধ চলাকালীন ভারতের পশ্চিমবঙ্গের শরনার্থী শিবিরগুলোতে কলেরা ছড়িয়ে পড়লে একমাত্র চিকিৎসা হিসেবে শিরায় স্যালাইন (ইন্ট্রাভেনাস) দেওয়া হত। কিন্তু ইন্ট্রাভেনাসের স্বল্পতার কারণে তার আবিষ্কৃত খাবার স্যালাইন দিয়ে এই রোগ থেকে সুস্থতা লাভ সম্ভব হয়েছিল।

বাংলাদেশ স্বাধীন হওয়ার পর ডায়রিয়ার চিকিৎসায় স্যালাইনের ব্যবহার নিয়ে ব্যাপক প্রচারণা চালানো হয়। এর ফলে, এটি "ঢাকা স্যালাইন" নামেও পরিচিতি লাভ করেছিল। পরবর্তীতে ১৯৮০ সালে বিশ্ব স্বাস্থ্য সংস্থা ওরস্যালাইনকে স্বীকৃতি দেয়। এছাড়া বাংলাদেশী বেসরকারি সংস্থা ব্র্যাক এই খাবার স্যালাইনকে বাংলাদেশের প্রত্যন্ত অঞ্চলে ছড়িয়ে দিতে ভূমিকা রাখে।

মৃত্যু
------

রফিকুল ইসলাম ২০১৮ সালের ফেব্রুয়ারি মাসে তিনি হৃদরোগে আক্রান্ত হন এবং বার্ধক্যজনিত রোগে ভুগছিলেন। ২০১৮ সালের ৬ই মার্চ তিনি ঢাকার অ্যাপোলো হাসপাতালে মৃত্যুবরণ করেন। ৬ই মার্চ মরহুমের গ্রামের বাড়ী মালিপাড়ায় বিশাল জানাজা শেষে পিতামাতার কবরের পাশে চির শায়িত হন।

তথ্যসূত্র
---------

1. ↑  "চলে গেলেন খাওয়ার স্যালাইন আবিষ্কারক রফিকুল ইসলাম"। *দ্য ডেইলি স্টার*। ৬ মার্চ ২০১৮। সংগ্রহের তারিখ ৬ মার্চ ২০১৮।
2. ↑  "খাবার স্যালাইনের আবিষ্কারক ডা. রফিকুল ইসলাম আর নেই"। *দৈনিক মানবজমিন*। ৬ মার্চ ২০১৮। সংগ্রহের তারিখ ৬ মার্চ ২০১৮।
3. ↑  "খাবার স্যালাইনের আবিষ্কারক ডা. রফিকুল ইসলামের ইন্তেকাল"। *দৈনিক যুগান্তর*। ৬ মার্চ ২০১৮। সংগ্রহের তারিখ ৬ মার্চ ২০১৮।
4. ↑  "ওরস্যালাইনের আবিষ্কারক ডা. রফিকুল ইসলাম আর নেই"। *বাংলাদেশ প্রেস*। ৬ মার্চ ২০১৮। ৯ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৮।
5. ↑  "খাবার স্যালাইনের আবিষ্কারক রফিকুর ইসলাম আর নেই"। *সময় নিউজ*। ৬ মার্চ ২০১৮। সংগ্রহের তারিখ ৬ মার্চ ২০১৮।
**ঢাকার রিকশা** একটি সাংস্কৃতিক আইকন যা শহরের দৃশ্যপটকে চিহ্নিত করে। এটি একটি সাধারণ পরিবহন মাধ্যম হিসাবে ব্যবহৃত হয়। তবে রিকশাচিত্র একটি শিল্পকর্ম বা শিল্পধারা হিসাবেও বিবেচিত হয়। এই শিল্পধারাটি তার বৈচিত্র্যতা, রঙের ব্যবহার এবং প্রাণবন্ততার জন্য পরিচিত। রিকশার গায়ে আঁকা রঙিন চিত্রগুলো শহরের সমৃদ্ধ ইতিহাস এবং সংস্কৃতির প্রতিফলন।

ইতিহাস
------

রিকশাচিত্রের একটি দীর্ঘ ইতিহাস রয়েছে। এটি প্রথম ১৯ শতকের শেষের দিকে চীনে উদ্ভূত হয়েছিল। রিকশাগুলো তখন থেকেই দক্ষিণ-পূর্ব এশিয়ার অন্যান্য অংশে ছড়িয়ে পড়েছে। ঢাকায়, রিকশাচিত্রের ঐতিহ্য ১৯০০-এর দশকে শুরু হয়েছিল। রিকশাচিত্রের শিল্পীরা সাধারণত তাদের শিল্পের জন্য প্রাকৃতিক দৃশ্য, ধর্মীয় চিত্র এবং লোককাহিনী থেকে অনুপ্রেরণা নেন। তারা বিভিন্ন রঙ এবং আকার ব্যবহার করে তাদের চিত্রগুলোকে প্রাণবন্ত করে তোলে। রিকশাচিত্রের শিল্পীরা সাধারণত তাদের কাজের জন্য পেইন্ট, ব্রাশ এবং স্প্যাচুলা ব্যবহার করেন। রিকশাচিত্র শুধুমাত্র একটি সৌন্দর্যমূলক শিল্প নয়, এটি ঢাকার অর্থনীতির একটি গুরুত্বপূর্ণ অংশও। রিকশাচিত্রশিল্পীরা তাদের কাজের মাধ্যমে জীবিকা নির্বাহ করেন। তারা তাদের চিত্রগুলো বিক্রি করে বা রিকশা ভাড়া দিয়ে অর্থ উপার্জন করে।

স্বীকৃতি
--------

২০২৩ সালে, ঢাকার রিকশা ও রিকশাচিত্রকে ইউনেস্কো অধরা সাংস্কৃতিক ঐতিহ্য তালিকায় অন্তর্ভুক্ত করে। এই স্বীকৃতি রিকশাচিত্রের শিল্পীদের এবং তাদের কাজের জন্য একটি গুরুত্বপূর্ণ অর্জন। এটি রিকশাচিত্রকে বিশ্বব্যাপী দর্শকদের কাছে নিয়ে আসতে এবং এই ঐতিহ্যকে সংরক্ষণে সহায়তা করবে।

গ্যালারি
--------

* 
* 
* 
* বলিউড অভিনেত্রী স্মিতা পাতিলকে মুম্বাইয়ের একটি রিকশা থেকে অভ্যন্তরীণ সাজসজ্জায় চিত্রিত করা হয়েছে।বলিউড অভিনেত্রী স্মিতা পাতিলকে মুম্বাইয়ের একটি রিকশা থেকে অভ্যন্তরীণ সাজসজ্জায় চিত্রিত করা হয়েছে।

আরও দেখুন
---------


উইকিমিডিয়া কমন্সে **ঢাকার রিকশা ও রিকশাচিত্র** সংক্রান্ত মিডিয়া রয়েছে।

* দক্ষিণ এশিয়ায় ট্রাক শিল্প

তথ্যসূত্র
---------

1. ↑  "Rickshaws and Rickshaw painting in Dhaka inscribed on the UNESCO Representative List of the Intangible Cultural Heritage of Humanity" [ঢাকার রিকশা ও রিকশাচিত্র ইউনেস্কোর মানবতার অধরা সাংস্কৃতিক ঐতিহ্যের তালিকায় অন্তর্ভুক্ত]। *ইউনেস্কো*। ৬ ডিসেম্বর ২০২৩।
2. ↑  "ইউনেসকোর বিশ্ব সাংস্কৃতিক ঐতিহ্যের তালিকায় ঢাকার রিকশা ও রিকশাচিত্র"। *www.kalerkantho.com*। ২০২৩-১২-০৬। সংগ্রহের তারিখ ২০২৩-১২-০৬।

গ্রন্থপঞ্জি
-----------

* কুন্তলা লাহিড়ী-দত্ত এবং ডেভিড উইলিয়ামস। (২০১০)। *মুভিং পিকচারস: দ্য রিকশা আর্ট অব বাংলাদেশ।* আহমেদাবাদ: ম্যাপিন বুকস।
**রিচার্ড ই. ব্যাঙ্কস** (১৩ অক্টোবর, ১৭৯৪ - ৬ মে, ১৮৫৬) একজন মার্কিন চিকিৎসক এবং শল্যচিকিৎসক ছিলেন।

ব্যাঙ্কস জর্জিয়ার এলবার্ট কাউন্টিতে জন্মগ্রহণ করেন। তেরো জন সন্তানের মধ্যে ব্যাঙ্কসই একমাত্র কলেজে ভর্তি হন। জর্জিয়া বিশ্ববিদ্যালয়ে (এক বছরের জন্য) পড়ার পর, তিনি পেনসিলভেনিয়া বিশ্ববিদ্যালয়ে যান, যেখানে ব্যাঙ্কস তার এমডি ডিগ্রি লাভ করেন। 

ফিলাডেলফিয়া, পেনসিলভানিয়াতে এক বছর অনুশীলন করার পর, তিনি গ্রামীণ উত্তর-পূর্ব জর্জিয়ায় ফিরে আসেন এবং তার আসল বাড়ি থেকে খুব দূরে নয় এমন স্থানে অনুশীলন শুরু করেন। ব্যাঙ্ক অবশেষে গেইনসভিলে, জর্জিয়ার বড় অফিসে চলে যান। ব্যাঙ্ক উত্তর জর্জিয়া এবং দক্ষিণ ক্যারোলিনার বসতি স্থাপনকারী এবং স্থানীয় আমেরিকানদের চিকিৎসার জন্য ভ্রমণ করেছেন। তিনি বিশেষ করে স্থানীয় আমেরিকানদের গুটিবসন্তের চিকিৎসার জন্য বিখ্যাত ছিলেন।

ব্যাঙ্কস ১৮৫৬ সালের ৬ মে গেইনসভিলে মারা যান।

তথ্যসূত্র
---------

1. ↑  "Dr Richard E. Banks (1794-1856) -"। *Find a Grave*। সংগ্রহের তারিখ ২৩ জানুয়ারি ২০১৮।

* *জর্জিয়ার ইতিহাসে এই দিন: 23 অক্টোবর*, এড জ্যাকসন এবং চার্লি পাউ, কার্ল ভিনসন ইনস্টিটিউট অফ গভর্নমেন্ট, জর্জিয়া বিশ্ববিদ্যালয়
* জর্জিয়াইনফো ব্যাঙ্কস কাউন্টি স্টেট হিস্টোরিক্যাল মার্কার
* অফিসিয়াল ব্যাঙ্কস কাউন্টি ওয়েবসাইট থেকে ইতিহাস তথ্য
* রিচার্ড ব্যাঙ্কের জন্য রুটওয়েব ব্যাঙ্কস কাউন্টি বায়ো